Document ID: 31993R0197

KOMISSION ASETUS (ETY) N:o 197/93,
annettu 29 päivänä tammikuuta 1993,
tiettyjen uusien yksityiskohtaisten soveltamissääntöjen vahvistamisesta hedelmä- ja vihannesalalla Espanjan ja yhteisön, sellaisena kuin se on 31 päivänä joulukuuta 1985, välillä tomaattien, latva-artisokkien, melonien ja mansikoiden osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon tuoreiden hedelmien ja vihannesten alalla käytävään kauppaan sovellettavan täydentävän järjestelmän soveltamista koskevista yleisistä säännöistä 23 päivänä lokakuuta 1989 annetun neuvoston asetuksen (ETY) N:o 3210/89(1), sellaisena kuin se on viimeksi muutettuna asetuksella (ETY) N:o 3818/92(2), ja erityisesti sen 9 artiklan,
sekä katsoo, että
komission asetuksessa (ETY) N:o 816/89(3), sellaisena kuin se on viimeksi muutettuna asetuksella (ETY) N:o 3831/92(4), vahvistetaan luettelo tuoreiden hedelmien ja vihannesten alalla käytävään kauppaan sovellettavaan täydentävään järjestelmään kuuluvista tuotteista 1 päivästä tammikuuta 1990; tomaatit, latva-artisokat, melonit ja mansikat kuuluvat näihin tuotteisiin,
komission asetuksessa (ETY) N:o 3944/89(5), sellaisena kuin se on viimeksi muutettuna asetuksella (ETY) N:o 3308/91(6), annetaan yksityiskohtaiset säännöt täydentävän kaupan järjestelmän, jäljempänä 'TKJ` soveltamisesta tuoreiden hedelmien ja vihannesten kauppaan,
komission asetuksessa (ETY) N:o 3840/92(7) määritetään edellä mainituille tuotteille asetuksessa (ETY) N:o 3210/89 tarkoitetut kaudet 31 päivään tammikuuta 1993 saakka; yhteisön muille markkinoille kuin Portugaliin suuntautuvia lähetyksiä koskevat tulevaisuudennäkymät sekä yhteisön markkinoiden tilanne antavat aiheen määrittää kyseisten tuotteiden osalta liitteen mukaisen kauden I 28 päivään maaliskuuta 1993 saakka,
on aiheellista muistuttaa, että asetuksen (ETY) N:o 3944/89 tilastollista seurantaa, vientiasiakirjojen käyttöä Espanjasta tapahtuvien lähetysten osalta ja jäsenvaltioiden eri ilmoituksia koskevat säännöksiä on sovellettava TKJ:n toiminnan varmistamiseksi,
yhteisön lainsäädännön säännösten soveltamisesta Kanarian saarilla 26 päivänä kesäkuuta 1991 annetun neuvoston asetuksen (ETY) N:o 1911/91(8) 2 artiklan mukaan Kanarian saarilta yhteisön muihin osiin lähetettyjä tuotteita koskevat säännöt tulevat voimaan manner-Espanjassa 1 päivästä heinäkuuta 1991; siksi Kanarian saarilta peräisin olevia tuotteita koskevat tiedot on otettava huomioon, kun on aiheellista soveltaa täydentävän kaupan järjestelmää, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan liitteessä mainittuihin CN-koodeihin kuuluvien tomaattien, latva-artisokkien, melonien ja mansikoiden osalta asetuksen (ETY) N:o 3210/89 2 artiklassa tarkoitetut kaudet.
2 artikla
Edellä 1 artiklassa tarkoitettujen tuotteiden lähettämiseen Espanjasta yhteisön muille markkinoille, Portugalia lukuun ottamatta, sovelletaan asetuksen (ETY) N:o 3944/89 säännöksiä.
Kyseisen asetuksen 2 artiklan 2 kohdassa tarkoitettu ilmoitus on kuitenkin tehtävä viimeistään tiistaisin edellisen viikon aikana lähetettyjen määrien osalta.
Asetuksen (ETY) N:o 3944/89 9 artiklan ensimmäisessä kappaleessa tarkoitetut ilmoitukset on tehtävä kuukausittain, viimeistään kunkin kuukauden 5 päivänä edellisen kuukauden tietojen osalta, tarvittaessa ilmoituksessa on oltava maininta "Ei mitään".
3 artikla
Tämä asetus tulee voimaan 1 päivänä helmikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä tammikuuta 1993.

Labels: 3
17
18